Martinroda (distrikto Ilm)

**Martinroda** estas komunumo en Germanio. Ĝi troviĝas en la distrikto Ilm de la federacia lando Turingio, kaj krome estas parto de komunumaro, do grupiĝo de pluraj najbaraj komunumoj por komuna plenumo de iuj administraj servoj, nomata *Verwaltungsgemeinschaft Geratal/Plaue*. Fine de la jaro [[]] la komunumo havis  loĝantojn.

## Geografio 
La vilaĝo situas pitoreske piede al la 556 metrojn alta monto *Veronikaberg*. Sur ĝiaj kalktavoloj kreskas multaj kreskaĵoj, kiujn oni aliloke malofte trovas.

Tra la komunumo gvidas la konata migradopado *Von Bach zu Goethe*.

De la *Karolinenblick* oni ĝuas belvidon ravan super la tutan vilaĝon. En la kerno staras impona urbodomo.

## Historio 
La komunumo menciitis unuafoje en 1219 kiel *Mainharderode* ĉar memloke laŭdire kavaliro Mainhard en Arnstadt estis fondinta bienon. La nomo en la kuro de la tempo ja ŝanĝiĝis: *Merdenroda* (1500), *Meinhart Rote* (1559), *Marterott*. Ĝi estis inter la unuaj lokoj sub protekto de la nur 4&nbsp;km fora kastelo en Elgersburg. La Reformacio enkondukitis same kiel en la cetero de la tiama Hennebergio en 1533. En 1508 la komunumo venis sub la administradujon de Ilmenau ene de la grafujo Henneberg-Schleusingen kaj apartenis deposte al la Frankonia regnodistrikto. Gravis metie la komercado per lignaĵoj de taksuso ĉefe. La ligno prilaboritis je siteloj, manĝilaro, ĉerpujoj, skatoloj, kestetoj, pafarkoj kaj arbalestoj. Ankaŭ la vitobastonetoj ofte produktitis el taksuso. La historio de la komunumo estis ĉiam en rilato kun Ilmenau, kaj Martinroda ankaŭ plejtempe apartenis al la sama regnado kiel Ilmenau. Ekde 1583 ĝi iĝis saksia kaj ĝis 1920 al la Grandduklando Saksio-Vajmaro-Eisenach.

Martinroda situis mezepoke ĉe la tre grava komerca vojo inter Erfurto kaj Nurenbergo kies konduko similas al la nuntempa federacia ŝoseo B 4. Ĝi plifirmigitis inter 1805 kaj 1809 inter Plaue kaj Ilmenau havante la nomon *Marienstraße* laŭ dukino Maria Pavlovna Romanova kiu financis la laborojn. Fakte ene de Martinroda la ŝoseeto eĉ hodiaŭ nomiĝas tiel. Plifirmigo de la strato al Heyda faritis en 1847 kaj haltejo fervoja venis en 1897 ĉe la linio de inter Erfurto kaj Ilmenau. La stacio troviĝas ekster de la vilaĝo, norde. Lernejo moderna venis en la jaro 1883 kiu pligrandiĝis en 1901. La martinroda-anoj ekspluatis ankaŭ kvarcosablon en rompejoj ĉirkaŭaj kiu venditis lukre sur bazaroj proksimaj. Ankoraŭ kantatas kantoj pri la mokonomo *sablokunikloj* kiun oni donis al la lokuloj. Sed la kvarca sablo ankaŭ utiligitis en la vitro kaj porcelana fabrikadoj. Iam ekzistis en Martinroda ankaŭ porcelanaĵfabriko: ĝin fondis en 1900 Friedrich Eger; elektrika kurento venis en 1911 kaj en 1919 malfermis la pordojn la poŝtejo. La kolĥozo (LPG) fonditis en 22.5.1953 post la ŝtatigo de tereno kiu nombriĝis inter la pli grandaj en la distrikto; tion atestas ĝis hodiaŭ diversaj siloj apud la stacidomo. En 1965 faritis laktobovina bredejo por 1000 bestoj. Inter 1920 kaj 1952 Martinroda apartenis al la Distrikto Arnstadt; post la separto distrikta en 1952 ĝi partas en la Distrikto Ilmenau. Ekde la 31.12.2019 Angelroda estas kvartalo de Martinroda.

## Gefiloj
*Peter Sengelaub, pentristo kaj konstruisto

## Vidindaĵoj 
*Preĝejo de Martinroda, protestantisma

## Eksteraj ligiloj 
*Porfremdultrafikaj informoj de Geratal-regiono

## Notoj 

Dosiero:Rathaus Martinroda.JPG|la administrejo
Dosiero:Feuerwache Martinroda.JPG|la fajrobrigadejo
Dosiero:Kirche Martinroda.JPG|loka kristana preĝejo

Kategorio:Distrikto Ilm
Kategorio:Urboj de Turingio